અભય ભારદ્વાજ : ભાજપ સામે જ ચૂંટણી લડવાથી લઈને રાજ્યસભાના સાંસદ સુધીની સફર\nઅભય ભારદ્વાજ

તેમની ઉંમર 67 વર્ષની હતી. ઑગસ્ટ મહિનામાં તેમનો કોરોના રિપોર્ટ પૉઝિટિવ આવ્યા બાદ તેમને રાજકોટની સરકારી હૉસ્પિટલમાં સારવાર માટે ખસેડાયા હતા પણ ફેફસાંમાં ઇન્ફેક્શન થતાં તેમની હાલત નાજુક બની હતી.

અને બે મહિનાની સારવાર બાદ તેમને વધુ સારવાર માટે ચેન્નાઈ લઈ જવાયા હતા જ્યાં તેમણે અંતિમ શ્વાસ લીધા હતા.

તેમના નિધનથી કાનૂની વર્તુળ, ભાજપના કાર્યકરો તથા તેમના વિશાળ મિત્રવર્તુળમાં આઘાતની લાગણી ફેલાઈ હતી. સદગત પોતાની પાછળ પત્ની અલકાબહેન, પુત્ર અંશ, પુત્રીઓ આશ્કા અને અમૃતા તથા વિશાલ પરિવારને વિલાપ કરતા છોડી ગયા હતા.

યુગાન્ડાથી રાજકોટની સફર

અભય ભારદ્વાજ

અભયભાઈનો જન્મ તારીખ 2 એપ્રિલ, 1954ના રોજ યુગાન્ડામાં થયો હતો. તેમના પિતા પ્રાથમિક શાળામાં શિક્ષક તરીકે ફરજ બજાવતા હતા.

1969માં યુગાન્ડામાં સિવિલ વૉરની સ્થિતિ સર્જાતા તેમનો પરિવાર રાજકોટમાં સ્થાયી થયો હતો.

અભયભાઈ બાળપણથી જ રાષ્ટ્રીય સ્વયં સેવક સંઘ સાથે જોડાયેલા હતા અને આજીવન સંઘના સ્વયં સેવક રહ્યા.

તેમના મામા સ્વ. ચીમનભાઈ શુક્લ જનસંઘના ગુજરાતના સ્થાપક નેતા પૈકીના એક હતા. એ દિગગજ નેતાના માર્ગદર્શન હેઠળ અભયભાઈએ રાજકારણમાં પદાર્પણ કર્યું હતું અને 1980ના દાયકામાં તેઓ એક યુવા નેતા તરીકે ઉભરવા લાગ્યા હતા.

લડાયક મિજાજ ધરાવતા અભયભાઈ ખૂબ સારા અને તેજાબી વક્તા હતા. 1979-80 દરમિયાન તેમણે ગુજરાત ભાજપના યુવા મોરચાના તેમજ રાજકોટ શહેર ભાજપના મહામંત્રી તરીકે જવાબદારી નિભાવી હતી. યુવા મોરચાની રાષ્ટ્રીય કારોબારીના સભ્યપદે પણ તેમની નિમણૂક કરાઈ હતી.

જોકે 1995માં તેઓ ભાજપમાંથી બળવો કરી અપક્ષ ઉમેદવાર તરીકે રાજકોટની બેઠક પરથી ધારાસભાની ચૂંટણી લડતાં તેમને પક્ષમાંથી સસ્પેન્ડ કરવામાં આવ્યા હતા.

સસ્પેન્ડ બાદ ફરી ભાજપમાં આગમન

આ ઘટના બાદ તેઓએ થોડો સમય રાજકીય સંન્યાસ ભોગવ્યો હતો. બાદમાં 2002માં નરેન્દ્રભાઈ મોદી રાજકોટથી વિધાનસભાની તેમની પ્રથમ ચૂંટણી લડ્યા ત્યારે અભયભાઈનું ભાજપમાં પુનરાગમન થયું હતું.

અભય ભારદ્વાજ પરિવાર સાથે

એક કાનૂનવિદ્ તરીકેની તેમની વિદ્વતા અને અનુભવને ધ્યાનમાં લઈ 21મા લૉ કમિશનના સભ્ય તરીકે તેમની નિમણૂક કરાઈ હતી.

અભયભાઈના નાનાભાઈ નીતિન ભારદ્વાજની પણ ગુજરાત ભાજપના દિગ્ગજ નેતા તરીકે ગણતરી થાય છે.

એ પરિવારની પક્ષ પ્રત્યેની દાયકાઓની વફાદારીભરી સેવાઓ તથા અભયભાઈની બહુમુખી વિદ્વતાની કદર કરીને 2020માં ભાજપે તેમની રાજ્યસભાના ઉમેદવાર તરીકે પસંદગી કરી હતી અને રાજ્યસભાની...\n\ntl;dr:
રાજકોટના વરિષ્ઠ ધારાશાસ્ત્રી, લૉ કમિશનના ભૂતપૂર્વ સદસ્ય તથા ભાજપના રાજ્યસભાના સાંસદ અભયભાઈ ગણપતરામ ભારદ્વાજનું પહેલી ડિસેમ્બરના રોજ ચેન્નાઈની ખાનગી હૉસ્પિટલમાં હૃદયરોગના હુમલાથી અવસાન થયું હતું.